Auditor's report — AAV, period 2016 (audited, opinion: unqualified)
Auditor firm: PwC
Signing partner: ชาญชัย  ชัยประสิทธิ์

รายงานของผู้สอบบัญชีรับอนุญาต

เสนอผู้ถือหุ้นและคณะกรรมการของบริษัท เอเชีย เอวิเอชั่น จำกัด (มหาชน)

ความเห็น

ข้าพเจ้าเห็นว่า งบการเงินรวมของบริษัท เอเชีย เอวิเอชั่น จำกัด (มหาชน) (บริษัท) และบริษัทย่อย (กลุ่มกิจการ) และงบการเงิน เฉพาะกิจการของบริษัทแสดงฐานะการเงินรวมของกลุ่มกิจการและฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2559  และผลการดำเนินงานรวมและผลการดำเนินงานเฉพาะกิจการ กระแสเงินสดรวมและกระแสเงินสดเฉพาะกิจการสำหรับปีสิ้นสุด
วันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

ข้าพเจ้าได้ตรวจสอบงบการเงินรวมของกลุ่มกิจการและงบการเงินเฉพาะกิจการของบริษัทข้างต้นนี้ ซึ่งประกอบด้วยงบแสดงฐานะ
การ เงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2559 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกันและหมายเหตุประกอบงบการเงินรวมและ
งบการเงินเฉพาะกิจการรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของ
ผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัท ตามข้อกำหนดจรรยาบรรณของผู้ประกอบวิชาชีพบัญชี ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็น
ของข้าพเจ้า

แนวทางการตรวจสอบในภาพรวม

ความมีสาระสำคัญ

ขอบเขตของการตรวจสอบของข้าพเจ้ากำหนดตามความมีสาระสำคัญ ข้าพเจ้ากำหนดแผนการตรวจสอบเพื่อให้ได้ความเชื่อมั่น
อย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญ การแสดงข้อมูลที่ขัดต่อข้อเท็จจริง
อาจเกิดจากการทุจริตหรือข้อผิดพลาด การแสดงข้อมูลที่ขัดต่อข้อเท็จจริงจะถูกพิจารณาว่ามีสาระสำคัญถ้าการแสดงข้อมูลที่ขัดต่อข้อเท็จจริงรายการใดรายการหนึ่งหรือทุกรายการ จะสามารถคาดการณ์ได้อย่างสมเหตุสมผลว่ามีอิทธิพลต่อการตัดสินใจเชิงเศรษฐกิจของผู้ใช้งบการเงิน

ข้าพเจ้าได้พิจารณาความมีสาระสำคัญตามดุลยพินิจเยี่ยงผู้ประกอบวิชาชีพ โดยกำหนดความมีสาระสำคัญสำหรับงบการเงินรวมเป็น
จำนวนเงินตามเกณฑ์ดังที่อธิบายไว้ในตาราง ข้าพเจ้าใช้ความมีสาระสำคัญและพิจารณาปัจจัยเชิงคุณภาพในการกำหนดขอบเขต
การตรวจสอบ รวมถึงลักษณะ ช่วงเวลา และขอบเขตของวิธีการตรวจสอบ และเพื่อประเมินผลกระทบของการแสดงข้อมูลที่ขัดต่อข้อเท็จจริง ทั้งในแง่ของแต่ละรายการและผลรวมของทุกรายการต่องบการเงินโดยรวม

ข้าพเจ้าได้ตกลงกับคณะกรรมการตรวจสอบว่า ข้าพเจ้าจะรายงานการแสดงข้อมูลที่ขัดต่อข้อเท็จจริงที่พบระหว่างการตรวจสอบของข้าพเจ้า

วิธีการกำหนดขอบเขตการตรวจสอบ

ข้าพเจ้ากำหนดขอบเขตการตรวจสอบเพื่อปฏิบัติงานอย่างเพียงพอ เพี่อให้ข้าพเจ้าแสดงความเห็นต่องบการเงินรวมของกลุ่มกิจการ 
โดยข้าพเจ้าพิจารณาถึงโครงสร้างของกลุ่มกิจการ กระบวนการและการควบคุมทางด้านบัญชี และ อุตสาหกรรมของกลุ่มกิจการ
ที่ดำเนินการอยู่

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับปีปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับ
เรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปีแต่ไม่รวมถึงงบการเงินรวมและ
งบการเงินเฉพาะกิจการและรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือการอ่านและพิจารณาว่า
ข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสาร
เรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็นเพื่อให้สามารถจัดทำ
งบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ  กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับ
การดำเนินงานต่อเนื่องเว้นแต่กรรมการมีความตั้งใจที่จะเลิกกลุ่มกิจการและบริษัทหรือหยุดดำเนินงานหรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการสอดส่องดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชี ซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงิน

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกตและสงสัยเยี่ยง
ผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด  การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชีและ
การเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าถึงการเปิดเผยที่เกี่ยวข้องในงบการเงินรวมและงบการเงินเฉพาะกิจการ หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยว่า
งบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควร

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบเกี่ยวกับขอบเขตและช่วงเวลาของการตรวจสอบตามที่ได้วางแผนไว้ ซึ่งรวมถึงประเด็น
ที่มีนัยสำคัญที่พบจากการตรวจสอบและข้อบกพร่องที่มีนัยสำคัญในระบบการควบคุมภายใน ถ้าหากข้าพเจ้าได้พบในระหว่าง
การตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่น ซึ่งข้าพเจ้าเชื่อว่ามีเหตุผลที่บุคคลภายนอก
อาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญมากที่สุดในการตรวจสอบงบการเงินรวมและงบการเงินเฉพาะกิจการในปีปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

ชาญชัย  ชัยประสิทธิ์

ผู้สอบบัญชีรับอนุญาตเลขที่ 3760

กรุงเทพมหานคร

23 กุมภาพันธ์ พ.ศ. 2560

บริษัท เอเชีย เอวิเอชั่น จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2559

| ความมีสาระสำคัญโดยรวมสำหรับ งบการเงินรวม | 160 ล้านบาท |

| วิธีการกำหนดความมีสาระสำคัญ | ร้อยละ 5 ของกำไรก่อนภาษีเงินได้ |

| เหตุผลในการใช้ข้อมูลอ้างอิงในการกำหนดความมีสาระสำคัญ | ข้าพเจ้าเลือกใช้กำไรก่อนภาษีเงินได้เป็นข้อมูลอ้างอิงในการกำหนดความมีสาระสำคัญเนื่องจากการประเมินผลการดำเนินงานของกลุ่มกิจการกำหนดจากกำไรก่อนภาษีเงินได้ โดยปกติข้อมูลอ้างอิงร้อยละ 5 นี้เป็นที่ยอมรับโดยทั่วไป ซึ่งใช้ในการปฏิบัติงานตรวจสอบและไม่มีรายการที่ผิดปกติที่สำคัญที่ต้องปรับปรุงข้อมูลอ้างอิงนี้ |



| เรื่องสำคัญในการตรวจสอบ | วิธีการตรวจสอบ |

| การรับรู้รายได้จากการจำหน่ายบัตรโดยสารเครื่องบิน  รายได้จากการจำหน่ายบัตรโดยสารเครื่องบิน สำหรับปีสิ้นสุดวันที่ 31 ธันวาคม พ.ศ. 2559 มีจำนวนเงินรวมทั้งสิ้นประมาณ 24,993 ล้านบาท ซึ่งแสดงรายละเอียดไว้ในหมายเหตุประกอบงบการเงินข้อ 24 เรื่องรายได้จากการขายและการให้บริการ จำนวนเงินที่ลูกค้าจ่ายล่วงหน้าสำหรับการโดยสารที่มีกำหนดการบินในอนาคตจะแสดงเป็นรายได้รับล่วงหน้าใน งบแสดงฐานะการเงิน และรับรู้เป็นรายได้ในงบกำไรขาดทุนเบ็ดเสร็จเมื่อผู้โดยสารมีการเดินทางตามเส้นทางที่ได้จองล่วงหน้าแล้ว  รายได้จากการจำหน่ายบัตรโดยสารเครื่องบินและรายได้รับล่วงหน้าเป็นเรื่องสำคัญในการตรวจสอบ เนื่องจากมีจำนวนเงินที่เป็นสาระสำคัญต่องบการเงิน จำนวนรายการที่มีการจองบัตรโดยสารเครื่องบินล่วงหน้ามีจำนวนมากและมีการรับเงินล่วงหน้าทั้งสกุลเงินไทยบาทและสกุลเงินตราต่างประเทศ หลายสกุล | วิธีการตรวจสอบที่สำคัญของข้าพเจ้าประกอบด้วย ตรวจสอบการควบคุมทั่วไปของระบบสารสนเทศ รวมถึงการควบคุมเฉพาะระบบงานที่เกี่ยวข้องสำหรับรายได้จากการจำหน่ายบัตรโดยสารเครื่องบิน ประเมินการออกแบบและประสิทธิผลของระบบปฏิบัติ กระบวนการ และการควบคุมที่สำคัญในการจองบัตรโดยสารเครื่องบินล่วงหน้าและการรับรู้เป็นรายได้เมื่อมีการเดินทางตามเส้นทางที่ได้จองไว้ ทดสอบการควบคุมที่สำคัญของการกระทบยอดการจองบัตรโดยสารและข้อมูลการรับชำระเงินระหว่างระบบการจองบัตรโดยสารเครื่องบินและรายงานจากสถาบันการเงิน  ตรวจสอบความถูกต้องและครบถ้วนของข้อมูลการบินที่เกิดขึ้นระหว่างปีที่ได้แสดงไว้ในรายงานรายได้กับตารางการบิน   ตรวจสอบโดยเลือกตัวอย่างข้อมูลการบินในรายงานรายได้และรายงานจากการท่าอากาศยานเพื่อมั่นใจว่ารายได้เกิดขึ้นจริง  ตรวจสอบการบันทึกปรับปรุงรายการกับเอกสารที่เกี่ยวข้องของรายการรายได้และรายได้รับล่วงหน้าที่สำคัญ  ทดสอบการบันทึกและการแปลงค่ารายการที่เป็นเงินตราต่างประเทศ   จากผลการตรวจสอบข้างต้น ข้าพเจ้าพบว่าการรับรู้รายได้จากการจำหน่ายบัตรโดยสารเครื่องบินและรายได้รับล่วงหน้า มีความเหมาะสม |



| เรื่องสำคัญในการตรวจสอบ | เรื่องสำคัญในการตรวจสอบ | วิธีการตรวจสอบ |

| การพิจารณาการจ่ายโดยใช้หุ้นเป็นเกณฑ์   ในเดือนมิถุนายน พ.ศ. 2559 ผู้ถือหุ้นรายใหญ่ของบริษัทได้ขายหุ้นจำนวน 1,891,588,286 หุ้น หรือคิดเป็นสัดส่วนร้อยละ 39 ของหุ้นทั้งหมดของบริษัทให้แก่ผู้ถือหุ้นรายใหม่  ราคาที่ตกลงซื้อขายกันระหว่างผู้ถือหุ้นนั้นมีราคาต่ำกว่าราคาของหลักทรัพย์ที่เกิดจากรายการซื้อขายสุดท้าย (ราคาปิด) ณ วันที่มีการตกลงซื้อขายกัน (grant date) ตามที่แสดงโดยตลาดหลักทรัพย์แห่งประเทศไทย ซึ่งทำให้เกิดประเด็นในการพิจารณาว่า ราคาที่ตกลงซื้อขายกันนั้นได้สะท้อนถึงมูลค่ายุติธรรมของการทำรายการซื้อขายหลักทรัพย์ขนาดใหญ่ดังกล่าว ณ วันที่มีการตกลงซื้อขายกันหรือไม่ ในกรณีที่ราคาที่ตกลงซื้อขายดังกล่าวไม่ได้สะท้อนถึงมูลค่ายุติธรรมของราคาหลักทรัพย์ บริษัทต้องบันทึก ผลแตกต่างที่เกิดขึ้นจากรายการซื้อขายหลักทรัพย์ขนาดใหญ่ดังกล่าวเป็นค่าใช้จ่ายในงบกำไรขาดทุนเบ็ดเสร็จตามหลักเกณฑ์พิจารณาการจ่ายโดยใช้หุ้นเป็นเกณฑ์ตามมาตรฐานการรายงานทางการเงินฉบับที่ 2 เรื่อง “การจ่ายโดยใช้หุ้นเป็นเกณฑ์”  ในการกำหนดราคาซื้อขายหลักทรัพย์สำหรับหลักทรัพย์ขนาดใหญ่ดังกล่าวได้ผ่านขั้นตอนการประเมินมูลค่าของกิจการเพื่อกำหนดช่วงของราคาซื้อขายที่มีความเหมาะสมและสอดคล้องกับมูลค่ายุติธรรม ณ วันที่มีการตกลงซื้อขายกัน ในการประเมินราคาดังกล่าว ผู้ซื้อและผู้ขายหลักทรัพย์ได้ว่าจ้างที่ปรึกษาทางการเงินที่มีความรู้และความเชี่ยวชาญมาทำการประเมินโดยวิธีคิดลดกระแสเงินสดซึ่งต้องอาศัยข้อสมมติฐานที่สำคัญในการจัดทำ เช่น อัตราการเติบโตของธุรกิจการบิน อัตราคิดลดการประมาณการจำนวนผู้โดยสาร อัตราค่าโดยสาร และราคาน้ำมัน  ข้าพเจ้าให้ความสำคัญกับรายการนี้เนื่องจากเกี่ยวข้องกับการใช้ดุลยพินิจอย่างมากในการพิจารณาว่าราคาที่ซื้อขายหลักทรัพย์ขนาดใหญ่นั้นเป็นราคาที่สะท้อนมูลค่ายุติธรรมหรือไม่ | วิธีการตรวจสอบที่สำคัญของข้าพเจ้าประกอบด้วย ประเมินคุณสมบัติ และความรู้ความสามารถ ของผู้ประเมินราคาที่ผู้ซื้อและผู้ขายหลักทรัพย์ขนาดใหญ่ว่าจ้าง   ประเมินความสมเหตุสมผลของวิธีการที่ผู้ประเมินราคาใช้ เช่น การคำนวณการคิดลดกระแสเงินสดและสอบถามเชิงทดสอบถึงข้อสมมติฐานที่สำคัญ เช่น อัตราการเติบโตของธุรกิจการบิน อัตราคิดลดโดยวิธีต้นทุนเงินทุนถัวเฉลี่ย การประมาณการจำนวนผู้โดยสาร อัตราค่าโดยสาร และราคาน้ำมัน สอบถามผู้บริหารในเชิงทดสอบเพื่อประเมินความสมเหตุสมผลของข้อสมมติฐานที่สำคัญที่ใช้ในการประมาณการมูลค่ายุติธรรมของหลักทรัพย์  ให้ผู้เชี่ยวชาญของผู้สอบบัญชีทดสอบวิธีการที่ผู้ประเมินราคาใช้ รวมถึงการคำนวณการคิดลดกระแสเงินสดและสอบถาม เชิงทดสอบต่อผู้ประเมินราคาถึงความสมเหตุสมผลของ ข้อสมมติฐานที่สำคัญ  จากการทดสอบข้างต้น ข้าพเจ้าเห็นว่าวิธีการที่ใช้ในการประเมินราคายุติธรรมและข้อสมมติฐานที่ใช้มีความสมเหตุสมผล  และราคาที่มีการตกลงซื้อขายจริงของหลักทรัพย์ขนาดใหญ่ดังกล่าว เป็นราคาที่สอดคล้องกับมูลค่ายุติธรรม ณ วันที่มีการ ตกลงซื้อขายกัน | วิธีการตรวจสอบที่สำคัญของข้าพเจ้าประกอบด้วย ประเมินคุณสมบัติ และความรู้ความสามารถ ของผู้ประเมินราคาที่ผู้ซื้อและผู้ขายหลักทรัพย์ขนาดใหญ่ว่าจ้าง   ประเมินความสมเหตุสมผลของวิธีการที่ผู้ประเมินราคาใช้ เช่น การคำนวณการคิดลดกระแสเงินสดและสอบถามเชิงทดสอบถึงข้อสมมติฐานที่สำคัญ เช่น อัตราการเติบโตของธุรกิจการบิน อัตราคิดลดโดยวิธีต้นทุนเงินทุนถัวเฉลี่ย การประมาณการจำนวนผู้โดยสาร อัตราค่าโดยสาร และราคาน้ำมัน สอบถามผู้บริหารในเชิงทดสอบเพื่อประเมินความสมเหตุสมผลของข้อสมมติฐานที่สำคัญที่ใช้ในการประมาณการมูลค่ายุติธรรมของหลักทรัพย์  ให้ผู้เชี่ยวชาญของผู้สอบบัญชีทดสอบวิธีการที่ผู้ประเมินราคาใช้ รวมถึงการคำนวณการคิดลดกระแสเงินสดและสอบถาม เชิงทดสอบต่อผู้ประเมินราคาถึงความสมเหตุสมผลของ ข้อสมมติฐานที่สำคัญ  จากการทดสอบข้างต้น ข้าพเจ้าเห็นว่าวิธีการที่ใช้ในการประเมินราคายุติธรรมและข้อสมมติฐานที่ใช้มีความสมเหตุสมผล  และราคาที่มีการตกลงซื้อขายจริงของหลักทรัพย์ขนาดใหญ่ดังกล่าว เป็นราคาที่สอดคล้องกับมูลค่ายุติธรรม ณ วันที่มีการ ตกลงซื้อขายกัน |